OpenLLM-France/wikimedia huggingface dataset:
# József Mindszenty

József Mindszenty (Csehimindszent, prop de Szombathely, Hongria, 1892 - Viena 1975) fou un eclesiàstic hongarès, de veritable nom József Pehm. Es va ordenar sacerdot el 1915, i aviat es distingí com a enemic acèrrim del comunisme, per la qual cosa fou empresonat pel règim de Béla Kun el 1919. D'aleshores ençà milità en el Partit dels Petits Propietaris, i s'oposà als feixistes del grup Creu Fletxada.
El 1944 fou nomenat bisbe de Veszprém, el 1945 arquebisbe d'Esztergom, i el 1946 primat d'Hongria i cardenal. Fou un gran defensor de la llibertat religiosa enfront dels comunistes. Ja el 1948 fou empresonat per les noves autoritats, i degut al seu suport a la Revolta hongaresa del 1956 fou condemnat a treballs forçats fins al 1971. Abandonà Hongria contra la seva voluntat, a instàncies de Pau VI, i dimití el 1974 per afavorir el desglaç entre el govern hongarès i el Vaticà. S'establí a Viena, on publicà unes memòries.
El 1991 el seu cos fou repatriat a Hongria i enterrat a la catedral d'Esztergom.
* Estàtua de József Mindszenty a Zalaegerszeg
* Mascareta mortuòria del bisbe
* Monument a Budapest, per Béla Domonkos
* Tomba del bisbe a Esztergom
* Relleu de bronze en un monument a Budapest
# Leptolalax gracilis

Leptolalax gracilis és una espècie d'amfibi que viu a Brunei, Indonèsia, Malàisia i, possiblement també, a Tailàndia.
Està amenaçada d'extinció per la pèrdua del seu hàbitat natural.

## Referències

* van Dijk, P.P., Inger, R., Sukumaran, J. & Chuaynkern, Y. 2004. Leptolalax gracilis. Llista Vermella d'Espècies Amenaçades de la UICN 2006. Consulta: 7 d'abril del 2008.
# Resolució 631 del Consell de Seguretat de les Nacions Unides

La Resolució 631 del Consell de Seguretat de les Nacions Unides, aprovada per unanimitat el 8 de febrer de 1989 després de recordar les resolucions 598 (1987) i 618 (1988) i havent examinat un informe del Secretari General Javier Pérez de Cuéllar sobre el Grup d'Observadors Militars de les Nacions Unides per Iran i Iraq, el Consell va decidir:
    (a) convocar tant Iran com Iraq per aplicar la Resolució 598;
    (b) renovar el mandat del Grup d'Observadors Militars de les Nacions Unides per Iran i Iraq durant uns altres set mesos i vint-i-dos dies fins al 30 de setembre de 1989;
    (c) demanar al Secretari General que informi sobre la situació i les mesures adoptades per aplicar la Resolució 598 al final d'aquest període.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)
* Guerra Iran-Iraq

## Enllaços externs

* PDF Text de la Resolució a UN.org
# Renton

Renton és una població dels Estats Units a l'estat de Washington. Segons el cens del 2010 tenia 86.230 habitants.

## Demografia

Segons el cens del 2000, Renton tenia 50.052 habitants, 21.708 habitatges, i 12.243 famílies. La densitat de població era de 1.134,8 habitants per km².
Dels 21.708 habitatges en un 26,8% hi vivien nens de menys de 18 anys, en un 40,9% hi vivien parelles casades, en un 10,8% dones solteres, i en un 43,6% no eren unitats familiars. En el 34% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,96.
Per edats la població es repartia de la següent manera: un 21,8% tenia menys de 18 anys, un 10,2% entre 18 i 24, un 36,9% entre 25 i 44, un 20,8% de 45 a 60 i un 10,2% 65 anys o més.
L'edat mediana era de 34 anys. Per cada 100 dones de 18 o més anys hi havia 96,9 homes.
La renda mediana per habitatge era de 45.820 $ i la renda mediana per família de 55.747 $. Els homes tenien una renda mediana de 40.765 $ mentre que les dones 31.543 $. La renda per capita de la població era de 24.346 $. Aproximadament el 7% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Renton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Renton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Reacció de Rosenmund

La reacció de Rosenmund és una reacció química orgànica que redueix un halur àcid a un aldehid emprant gas hidrogen sobre pal·ladi en carbó enverinat amb sulfat de bari. La reacció duu el nom del químic alemany Karl Wilhelm Rosenmund que en fou el seu descobridor.
El catalitzador ha de ser enverinat perquè en cas contrari seria massa actiu i reduiria el clorur d'acil a l'alcohol primari.

## Referències

* ↑ Rosenmund, K. W. «Über eine neue Methode zur Darstellung von Aldehyden. 1. Mitteilung». Chemische Berichte, 51, 1918, pàg. 585–593. DOI: 10.1002/cber.19180510170.
* ↑ Rosenmund, K. W., Zetzsche, F. «Über die Beeinflussung der Wirksamkeit von Katalysatoren, 1. bis 5.». Chemische Berichte, 54, 1921, pàg. 425–437; 638–647; 1092–1098; 2033–2037; 2038–2042.
* ↑ Mosettig, E.; Mozingo, R. Org. React. 1948, 4, 362. (Review)

## Bibliografia

* Saytzeff, M. «Ueber die Einwirkung des vom Palladium absorbirten Wasserstoffes auf einige organische Verbindungen». Journal für Praktische Chemie, 6, 1, 1873, pàg. 128–135. DOI: 10.1002/prac.18730060111.
# Resurrection (pel·lícula de 1909)

Resurrection és una pel·lícula muda de la Biograph dirigida per D. W. Griffith i protagonitzada per Arthur V. Johnson i Florence Lawrence. Basada en la novel·la homònima de Lev Tolstoi, es va estrenar el 20 de maig de 1909.

## Argument

El príncep Dimitri retorna a casa seva i descobreix la nova minyona Katusha i de seguida queda fascinat amb la seva bellesa. El seu port noble també l'impressiona la noia i les seves petites atencions l'afalagaven, fins que finalment no pot resistir els seus avenços. La pobra noia queda embarassada i un matrimoni no es pot plantejar per la disparitat dels seus orígens.
Cinc anys després trobem que la noia es prostitueix en una de les tabernes de menys categoria. Allà és detinguda i quan és portada al tribunal passa per davant del príncep Dimitri, que la reconeix i se sent horroritzat de les conseqüències del seu pecat. Ell es penedeix i intenta defensar la seva causa davant el jurat, però aquests no fan cas dels arguments i voten per enviar-la a Sibèria. És arrossegada fins a la presó acompanyada de molts altres desgraciats. El príncep que es penedeix decideix renunciar a la seva vida per corregir el mal que ha fet. La visita amb l'objectiu de reconvertir-la lliurant-li una Bíblia. Al principi no el reconeix, però quan ho fa salta enfurismada, colpejant-li el cos i la cara amb els punys i el llibre. Ell marxa i ella s'asseu malhumorada al banc amb el llibre a la falda. En passar les pàgines i els seus ulls s’aturen en el passatge de Joan 11,25: "I Jesús li va dir: jo sóc la resurrecció i la vida; el qui creu en mi, encara que sigui mort, viurà". En un instant tot el seu ésser canvia i sent que hi ha esperança per a la seva salvació per lo que segueix llegint. Arriben els guàrdies i després la veiem amb els pobres desgraciats caminant per les estepes nevades cap a Sibèria. Ella es converteix en l'àngel del companys compartint les seves comoditats amb ells. Mentrestant, el príncep ha aconseguit el seu perdó i s'afanya darrere d'ella. Donant-li l'avís de benvinguda, li suplica que torni amb ell com a dona. No obstant això, prefereix treballar la seva salvació ajudant aquelles pobres ànimes per a qui una bondat és una benedicció indescriptible, i acomiadant-se d'ell, renuncia al món pel camí del deure, així que la deixem agenollada sobre la neu al peu de la Creu.

## Repartiment

* Arthur V. Johnson (Príncep Dmitri)
* Florence Lawrence (Katusha)
* Marion Leonard (presonera)
* Owen Moore (al tribunal /a la presó)
* Mack Sennett (al tribunal /guardià/ a la hisenda)
* Clara T. Bracy (promesa del príncep)
* David Miles
* Charles Avery

## Referències

* ↑ Gallen, Ira H. D.W. Griffith: Master of Cinema (en anglès). FriesenPress, 2015-12-15. ISBN 978-1-4602-6099-9.
* ↑ Brown, Kelly R. Florence Lawrence, the Biograph Girl: America's First Movie Star (en anglès). McFarland, 2014-09-18, p. 30. ISBN 978-1-4766-1317-8.
* ↑ «“Resurrection”». Variety XIV, 10, 15-05-1909, pàg. 39.
* ↑ «“Resurrection”». Moving Picture World 4, 20, 15-05-1909, pàg. 642.

## Enllaços externs

* Resurrection al catàleg de l'American Film Institute
* Pel·lícula completa a YouTube
# Reserva de la Biosfera de Río Plátano

La Reserva de la Biosfera de Rio Plátano està localitzada al riu Plátano a la Mosquitia la regió de la costa del Carib d'Hondures. Aquesta reserva ha estat declarada Patrimoni de la Humanitat i Reserva de la Biosfera per la UNESCO, l'any 1980. La reserva abasta tant les muntanyes com les terres baixes de selva tropical, plena de flora i fauna diversa, en què almenys 2000 indígenes continuen vivint de la seva manera tradicional.
L'any 1996 la reserva va passar a la categoria de Patrimoni de la Humanitat en perill, que li va ser retirada l'any 2007. No obstant això els seus valors ambientals i culturals són amenaçats per, una pobra gestió ambiental, la colonització per rompre nous terrenys agrícoles i les tales il·legals. Aquestes causes, van fer que el Govern d'Hondures demanés la seva inclusió per segona vegada a la llista de Patrimoni de la Humanitat en perill l'any 2011. Hi ha, així mateix, un projecte de central hidroelèctrica.

## Referències

* ↑ Centre, UNESCO World Heritage. «Río Plátano Biosphere Reserve» (en anglès). [Consulta: 11 març 2021].

## Enllaços externs

* Reserva de la Biosfera Arxivat 2007-02-10 a Wayback Machine. al Programa MAB de la UNESCO, (anglés).
* Reserva de la Biosfera al Patrimoni de la Humanitat de la UNESCO, (anglés).
* Proyecto PROTEP finançat per la Cooperació Financiera Alemana (KfW Entwicklungsbank) (en anglés).
# Reserva de la Biosfera de Dana

La reserva de la Biosfera de Dana, fundada el 1989, és la reserva natural més gran de Jordània. Es tracta d'una profunda vall que desemboca en l'Araba, el wadi que uneix la mar Morta amb la mar Roja i forma part de la Gran Vall del Rift. A l'extrem de la vall es troba el poble de Dana, punt de partida de les visites, a mig camí entre les ciutats de Tafilah i Xawbak.
La reserva de Dana té uns 320 quilòmetres quadrats que s'estenen entre l'altiplà de Quadesiyya, a 1.500 metres d'altitud, i el desert de l'Araba. El rocam dels canyons esglaonats que formen la reserva comprèn calcàries, gresos i granits.
Gràcies a la situació de la vall, oberta cap al Mediterrani, d'on obté una certa humitat, i a la diferència altitudinal, aquí es troben representades les quatre zones biogeogràfiques que es presenten a Jordània: la mediterrània, la saharoarabiana, la iranoturaniana i la sudanesa. Per aquesta raó, també es troba aquí la major diversitat biològica de tot el país.

## Flora i fauna

S'han comptat 703 espècies de plantes, 215 espècies de ocells i 38 espècies de mamífers a la reserva.
Les plantes més significatives són l'arbre de l'encens, l'alzina i l'acàcia. És la zona més meridional del món on es troba el xiprer i hi ha almenys tres espècies de plantes que en són endèmiques. Entre els animals en perill d'extinció es troben a la reserva l'íbex de Núbia, el gafarró de Síria i el xoriguer petit.

## Presència humana

Els membres de la tribu Ata'ta (o al-Atata) són els nadius de la Reserva de la Biosfera de Dana. La seva història a Dana data de fa 400 anys, però fa més de 6.000 anys que s'establiren a la zona per primera vegada. A part de la presència d'aquest grup humà, s'han trobat indicis arqueològics de poblacions paleolítiques, egípcies, nabatees i romanes a Dana.
Hi ha diversos hotels per als visitants tant a la mateixa reserva com a la localitat de Dana.

## Referències

* ↑ «Dana Biosphere Reserve» (en anglès). Arxivat de l'original el 22 de maig 2015. [Consulta: 6 novembre 2016].
* 1 2 Jordan Eco & Nature (en anglès). Agència de Turisme de Jordània, 2006.

## Vegeu també

* Llista de reserves naturals de Jordània
* Wadi Mujib
* Reserva de les Zones Humides d'Al-Àzraq
# Riera de Marmellar

La riera de Marmellar és una riera situada entre les comarques de l'Alt Camp, el Baix Penedès i l'Alt Penedès, afluent del riu Foix.
La riera neix al municipi de Querol, a l'Alt Camp, als vessants orientals del pic Montagut i recorre els municipis d'Aiguamúrcia, el Montmell, Castellví de la Marca, Sant Jaume dels Domenys, l'Arboç i Castellet i la Gornal, on desemboca al principi del pantà del Foix.
El nom el treu pel fet que la riera passa pel poble de Marmellar, actualment deshabitat. Se l'anomena també riera de Manlleu, ja que també passa pel poble del Pla de Manlleu, pertanyent al municipi d'Aiguamúrcia. Fa un recorregut d'uns 25 kilòmetres.

## Referències

* ↑ «Riera de Marmellar». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Marmellar
* Llista de rius de Catalunya
# Riera de Mas Cases

La Riera de Mas Cases és un torrent de la conca de Calonge al Baix Empordà. Neix a una altitud de 350 m a la depressió entre el Puig Miquel i el Puig d'en Roquet a Romanyà de la Selva (Santa Cristina d'Aro) i en confluir amb la Riera de Mas Riera a 49 msnm forma la Riera dels Molins un centenar de metres damunt del Molí de Mesamunt.

## Referències

* ↑ «Riera de Mas Cases». Gran Enciclopèdia Catalana. Barcelona: Grup Enciclopèdia Catalana.
* ↑ Mapes, Barcelona, Institut Cartogràfic de Catalunya, Consultat el 2 de gener de 2012
41.870742N 2.979375E
# Riera de Matamargó

La Riera de Matamargó és un corrent fluvial que neix a Su i que en confluir amb la Riera de Vallmanya dona naixement a la Riera de Salo.

## Termes municipals que travessa

Des del seu naixement, la Riera de Matamargó passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Riner | 2.332 | 20,36% |
| Per l'interior del municipi de Pinós | 8.390 | 73,26% |
| Fent frontera entre Pinós i Sant Mateu de Bages | 731 | 6,38% |

## Xarxa hidrogràfica

La xarxa hidrogràfica de la Riera de Matamargó està constituïda per 102 cursos fluvials que sumen una longitud total de 79.979 m.

### Distribució municipal

El conjunt de la xarxa hidrogràfica de la Riera de Matamargó transcorre pels següents termes municipals:
Distribució municipal de la xarxa :
| Municipi | Nombre de cursos o trams | Longitud que hi transcorre |
| Pinós | 90 | 64.039 m. |
| Cardona | 9 | 7.196 m. |
| Riner | 10 | 7.110 m. |
| Sant Mateu de Bages | 5 | 2.960 m. |

### Taula de dades de síntesi
## Referències

* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ La suma de les longituds de cada terme municipal Pot ser superior a la longitud total de la xarxa perquè els trams en els quals els cursos fluvials fan de frontera entre dos termes municipals, es comptabilitzen en els dos municipis fronterers.
# Riera de Mascarell

La riera de Mascarell és un curs d'aigua del terme de Sant Llorenç Savall que neix fruit de la unió de diversos torrents provinents de la serra de la Codina i del serrat del Savi, a prop de Sant Jaume de Vallverd. Alguns dels seus afluents són: el torrent de pilera, el torrent de la Busqueta i el torrent de Rosell.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Rilke (cràter)

Rilke és un cràter d'impacte en el planeta Mercuri de 82 km de diàmetre. Porta el nom del poeta alemany Rainer Maria Rilke (1875-1926), i el seu nom va ser aprovat per la Unió Astronòmica Internacional el 1976.

## Referències

* ↑ «Rilke». Gazetteer of Planetary Nomenclature. United States Geological Survey, 13-10-2016. [Consulta: 21 juny 2017].

## Vegeu també

* Llista de cràters de Mercuri
# Rilly-sur-Aisne

Rilly-sur-Aisne és un municipi francès situat al departament de les Ardenes i a la regió del Gran Est. L'any 2007 tenia 108 habitants.

## Demografia
### Població

El 2007 la població de fet de Rilly-sur-Aisne era de 108 persones. Hi havia 44 famílies de les quals 8 eren unipersonals (4 homes vivint sols i 4 dones vivint soles), 20 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 60 habitatges, 41 eren l'habitatge principal de la família, 13 eren segones residències i 6 estaven desocupats. 57 eren cases i 3 eren apartaments. Dels 41 habitatges principals, 32 estaven ocupats pels seus propietaris, 7 estaven llogats i ocupats pels llogaters i 2 estaven cedits a títol gratuït; 4 tenien dues cambres, 4 en tenien tres, 16 en tenien quatre i 18 en tenien cinc o més. 35 habitatges disposaven pel capbaix d'una plaça de pàrquing. A 19 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rilly-sur-Aisne el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 0 |
| 4 | 65 a 69 | 4 |
| 4 | 60 a 64 | 4 |
| 4 | 55 a 59 | 8 |
| 4 | 50 a 54 | 0 |
| 8 | 45 a 49 | 4 |
| 0 | 40 a 44 | 4 |
| 0 | 35 a 39 | 0 |
| 8 | 30 a 34 | 4 |
| 0 | 25 a 29 | 4 |
| 0 | 20 a 24 | 0 |
| 8 | 15 a 19 | 0 |
| 4 | 10 a 14 | 4 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 67 persones, 43 eren actives i 24 eren inactives. De les 43 persones actives 35 estaven ocupades (21 homes i 14 dones) i 8 estaven aturades (3 homes i 5 dones). De les 24 persones inactives 7 estaven jubilades, 10 estaven estudiant i 7 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses d'hostatgeria i restauració i 1 d'una empresa classificada com a «altres activitats de serveis».
L'únic servei als particulars que hi havia el 2009 era un restaurant.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Rilly-sur-Aisne a l'INSEE.
* Évolution et structure de la population Fitxa amb el detall de dades de Rilly-sur-Aisne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Rodange

Rodange (Rodingen en alemany) és una ciutat a la comuna de Pétange, al sud-oest de Luxemburg. Està al costat de la frontera amb Bèlgica, oposada a la ciutat d'Athus. La ciutat es troba al sud-oest de la ciutat de Pétange i a l'oest de Lamadelaine, més petita. A data de 2010 tenia 5,505 habitants, essent la 18a ciutat més poblada del país.
La ciutat té una estació dels ferrocarrils CFL que la connecta amb Ciutat de Luxemburg, Athus i la ciutat francesa de Longuyon (via Longwy).

## Fàbriques d'acer

La indústria siderúrgica de Rodange va ser fundada el 1872. Després de nombroses fusions i reestructuracions a data de 2010 la planta produeix principalment productes d'acer llarg (reblons, rails, etc.) i forma part del grup ArcelorMittal Rodange & Schifflange una divisió de ArcelorMittal.

## Referències

* ↑ «S.A. Minière et Métallurgique de Rodange (MMR)» (en francès). www.industrie.lu.
* ↑ «Presentation ArcelorMittal Rodange & Schifflange S.A.». www.ares.lu.
# Rio Haryanto

Rio Haryanto (Surakarta, 22 de gener de 1993) és un pilot d'automobilisme de velocitat indonesi.
El 18 de febrer de 2016 el pilot va confirmar que l'any 2016 competiria en Fórmula 1 amb l'equip Manor Racing.

## Resultats complets en Fórmula 1

(Carreres en negreta indiquen pole position) (Carreres en cursiva indiquen volta ràpida)
| Any | Escuderia | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Lloc | Punts |
| 2016 | Manor-Mercedes | AUS | BAH | CHN | RUS | ESP | MON | CAN | EUR | AUT | GBR | HON | ALE | BEL | ITA | SIN | MAL | JPN | USA | MEX | BRA | ABU | - | - |

## Referències

* ↑ http://www.marca.com/motor/formula1/2016/02/18/56c58ef9ca4741317f8b4636.html Plana del diari Marca (18/2/16)

## Enllaços externs

             A Wikimedia Commons hi ha contingut multimèdia relatiu a: Rio Haryanto
* Web oficial del pilot
# Ricky Cheng

Ricky Cheng Siu Chung (n. Hong Kong, 29 de setembre de 1972) és un exfutbolista hongkonguès, naturalitzat costa-riqueny.

## Vida personal

El seu pare es diu Cheng Kwok Kan, la seva mare Sin Hoi Chi i té una germana anomenada Cheng So Man, a més està casat amb Elisa Wong, també nascuda a Hong Kong.

## Trajectòria

Va néixer a Hong Kong (Xina), però es va criar a Costa Rica, on va arribar quan era nen i es va radicar aquí fins als 12 anys. En aquesta època es va naturalitzar. En la Primera Divisió de Costa Rica va jugar amb el Uruguai de Coronat i la Alajuelense, segons les seves xifres va marcar dos gols i 69 partits en sis tornejos. Va debutar contra Saprissa (va caure 0-1), el 7 de gener de 1989, i va marcar el seu primer gol a Dean Salmon, el 28 de juliol de 1991. Amb Alajuelense va aconseguir els títols de 1991 i 1992. Actualment és l'assistent tècnic del Kitchee SC de la Primera Divisió d'Hong Kong.

## Internacional

En les seleccions, va representar Costa Rica en la categoria infantil Sub-17 (va aconseguir un gol en quatre partits), la juvenil Sub-20 (sis gols en nou jocs) i la Sub-23 no va jugar. Va jugar amb la Major de Hong Kong (sis gols en nou partits).

## Clubs

| Club | País | Any |
| Uruguai de Coronado | Costa Rica | 1989 - 1990 |
| Alajuelense | Costa Rica | 1990 - 1993 |
| Happy Valley | R.P. de la Xina | 1993 |
| Eastern AA | R.P. de la Xina | 1994 |
| Alajuelense | Costa Rica | 1995 - 1996 |
| Instant-Dict | R.P. de la Xina | 1996 - 1998 |
| South Xina AA | R.P. de la Xina | 1998 - 2000 |
| Instant-Dict | R.P. de la Xina | 2000 - 2001 |
| South Xina AA | R.P. de la Xina | 2001 - 2002 |

## Referències

* ↑ «nacion.com / Deportes». Arxivat de l'original el 2016-03-04. [Consulta: 16 maig 2017].
* ↑ «鄭兆聰成名路». Apple Daily, 01-09-2002 [Consulta: 22 novembre 2015].